EkBass/fiwiki-20250220-pages-articles huggingface dataset:
Niemen venesatama

Niemen venesatama on Lahden kaupungin pohjoisin venesatama. Se sijaitsee Niemen kaupunginosassa.Lahdenseutu Se sijaitsee Vesijärven sataman ja Lahden Polttimon pohjoispuolella. Niemen venesatamassa on ravintola ja veneenmyyntipiste. Sen läheisyydessä laitureiden päässä on myös melontamuseo. Niemen venesatamassa on 540 paikkaa moottori- ja purjeveneille sekä 125 paikkaa soutuveneille. Siellä on myös polttoaineen myynti veneille, telakka- alue ja talvisäilytysalue kuin myös koirien ulkoilutuspaikka. Alueella sijaitsee myös Päijät-Hämeen pelastuslaitoksen Lahden toinen paloasema. Niemen venesatamasta on näköala Vesijärven suurille saarilla ja Mukkulan kartanon rantaan. Niemen sataman alueelle on 2011 perustettu Suomen moottoripyörämuseo. http://www.moottoripyoramuseo.fi/ == Lähteet == Luokka:Suomen venesatamat Luokka:Lahden liikenne Luokka:Niemi (Lahti)
Helmuth Duckadam

Helmuth Duckadam (1. huhtikuuta 1959 Arad, Romania – 2. joulukuuta 2024A murit Helmuth Duckadam, eroul Stelei '86 în finala de la Sevillamurit Helmut Duckadam, legendarul portar al echipei Steaua București) oli romanialainen jalkapallomaalivahti. ==Ura== Duckadam pelasi Constructorul Aradissa 1977–1978, UTA Aradissa 1978–1982, Steuaua Bukarestissa 1982–1986 ja Vagonul Aradissa 1989–1991. Duckadam tuli kansainvälisesti tunnetuksi, kun Steaua Bukarest voitti Euroopan cupin 1986, kaadettuaan Sevillassa pelatussa loppuottelussa FC Barcelonan 2–0. Hän torjui ennätykselliset neljä rangaistuspotkua. Duckadam palkittiin ottelun parhaana, ja hän sijoittui kahdeksanneksi France Football -lehden arvostetussa Euroopan parhaan jalkapalloilijan äänestyksessä samana vuonna. Verisuonisairaudesta kärsinyt Duckadam joutui leikkauksen vuoksi päättämään huippu-uransa pian loppuottelun jälkeen. Lopettamisen ajankohta sai aikaan villejäkin huhuja, saksalainen suurilevikkinen Bild-iltapäivälehti väitti Securitaten murskanneen Duckadamin kädet tämän kieltäydyttyä luovuttamasta palkinnoksi saamaansa Mercedes-Benz -henkilöautoa kommunistijohtaja Ceaușescun pojalle. Duckadam on itse kuitenkin kiistänyt huhut perättöminä, todeten finaalin jälkeen saamansa autonkin olleen käytetty ARO-maastoajoneuvo. Kuntouduttuaan hän pelasi vielä muutaman vuoden alemmalla tasolla Vagonul Aradin joukkueessa päättäen uransa lopullisesti vuonna 1991. ==Jalkapallouran jälkeen== Huippu-uransa jälkeen Duckadam työskenteli kotiseudullaan rajapoliisissa yleten majuriksi. Asuttuaan lyhyen aikaa Yhdysvalloissa hän palasi takaisin Aradiin ja osallistui politiikkaan moninaisista skandaaleistaan tunnetun liikemies Gigi Becalin johtaman populistisen pienpuolueen varapuheenjohtajana. Becali osti myös Steaua Bukarestin jalkapalloseuran, ja Duckadam nimettiin sen kunniapuheenjohtajaksi vuonna 2010. == Muuta == Vuonna 2005 suomalainen Yö-yhtye levytti hänestä kertovan Jussi Hakulisen sanoittaman laulun Ducadam. Kappaleen alkuperäinen sävel on Chileläinen vallankumouslaulu El pueblo unido. == Saavutukset == *Euroopan cupin mestaruus: 1986 *Romanian liigamestaruus: 1985, 1986 *Romanian cupmestaruus: 1985 == Lähteet == *Romanian Soccer History & Statistics *National Football Teams ===Viitteet=== Luokka:Romanialaiset jalkapallomaalivahdit Luokka:Vuonna 1959 syntyneet Luokka:Vuonna 2024 kuolleet
Asperula taygetea

Asperula taygetea on matarakasvien heimoon ja marattien sukuun kuuluva kasvi. Kasvi kukkii huhtikuusta kesäkuuhun. Asperula taygetea kasvaa 150–250 metrin korkeudella kivien halkeamissa ja kalkkikivijyrkänteillä. Laji on eteläisen Egeanmeren alueen kotoperäinen laji. Lajia tavataan Kreikassa Kreetan saaren länsiosassa, Peloponnesoksen niemimaalla, Kytheran saarella sekä Antikytheran, Porín (Prasonísi) ja Porétin (Lagoúvardos) saarten muodostamalla Natura 2000 -alueella. Kasvi on suojeltu Kreikan presidentin asetuksella (67/1981). == Lähteet == == Aiheesta muualla == * JSTOR Global Plants: Asperula taygetea * Kuva kasvista taygetea Luokka:Kreikan kotoperäiset kasvit
Isomesitangara

Isomesitangara (Cyanerpes cyaneus) on laajalla alueella Keski- ja Etelä- Amerikassa tavattava tangaroihin kuuluva varpuslintu. == Koko ja ulkonäkö == Kooltaan isomesitangara on 11-13 cm pitkä, lyhytpyrstöinen ja pitkä- sekä käyränokkainen lintu. Koiras on pesimäasussaan väritykseltään pääosin sinisen ja mustan kirjava. Selkä ja siivet ovat mustat ja siivissä on sininen raita. Pää on mustaa maskia lukuun ottamatta sininen. Päälaen höyhenet ovat vaaleanturkoosit. Siipien alustojen keltaiset höyhenet näkyvät vain lennossa. Koiraan jalat ovat punaiset. Pesimäajan ulkopuolella koiras on väritykseltään vihreä ja muistuttaa naarasta, mutta sen selkä on musta. Naaras on väritykseltään vaalean mintunvihreä ja sen kellertävässä vatsassa on vihreitä juovia. Naaraan jalat ovat väriltään punertavat. == Levinneisyys ja elinympäristö == Keski-Amerikassa isomesitangaran levinneisyysalue ulottuu Meksikosta Panaman. Lisäksi lajia tavataan muun muassa Kuubassa, Alankomaiden Antilleilla ja Trinidadissa ja Tobagossa. Etelä-Amerikassa lajia tavataan Venezuelassa, Boliviassa, Amozonasin alueen Brasiliassa, Surinamessa, Guayanassa ja Ranskan Guayanassa. Lajin elinympäristöä ovat monenlaiset trooppiset metsät. Lajia tavataan niin kuivissa, kosteissa kuin märissäkin metsissä ja metsien reunamailla. Isomesitangaran elinympäristöt sijaitsevat yleensä alle 1 100 metrin korkeudella merenpinnasta. == Elintavat == Isomesitangarat liikkuvat useimmiten ryhminä tai liittyneinä sekaparviin. Linnun ravinnosta suurimman osan muodostaa kukkien mesi. Lisäksi laji syö hedelmiä ja marjoja sekä puiden lehvästöistä hyönteisiä ja hämähäkkejä. Isomesitangaran pesimäkausi kestää tammikuulta heinäkuulle. Kuppimainen pesä sijaitsee puussa ja naaras munii kaksi valkoista, leveämmästä päästään ruskeapilkullista munaa. == Lähteet == Luokka:59.3 Linnut Luokka:Tangarat
Aivastustauti

Aivastustauti eli atrofinen riniitti on sioilla esiintyvä ylähengitysteiden sairaus, jonka aiheuttajia ovat Bordetella bronchiseptica ja toksiset Pasteurella multocida -kannat. Toksiset Pasteurella multocida -kannat tuottavat toksiineja, jotka estävät osteoblastien toimintaa ja stimuloivat osteoklastien toimintaa kärsän luissa. Seurauksena on kärsän väliseinän rappeutuminen ja nenäkuorikon surkastuminen. Kasvavilla sioilla aivastustauti voi aiheuttaa koko kärsän vinoutumista ja lyhentymistä. ==Oireet== Yleisimmät oireet aivastustautia kärsivillä sioilla ovat aivastelu, yskiminen ja nenävuoto. Myös kyynelkanavan tukkeutuminen on tavallista, jolloin kyynelneste ei pääse poistumaan normaalia reittiä vaan tahrii silmäkulmat. ==Löydökset== Tavallisimpia avauslöydöksiä aivastustaudista kärsineellä sialla on nenän väliseinän epänormaali asento ja rappeutuminen sekä nenäkuorikoiden surkastuminen. Vakavimmissa tapauksissa nenäkuorikot voivat puuttua kokonaan. Lisäksi nenäkuorikoiden pinnalta voi joissain tapauksissa löytää märkäeritettä. Nenän epiteeleissä saatetaan havaita hyperplasiaa tai metaplasiaa. ==Lähteet== * Luokka:Sikojen bakteeritaudit
Petr Frydrych

Petr Frydrych (s. 13. tammikuuta 1988 Klatovy) on tšekkiläinen keihäänheittäjä. Vuonna 2005 hän sijoittui alle 18-vuotiaiden MM-kilpailuissa yhdenneksitoista. Vuonna 2006 hän karsiutui alle 20-vuotiaiden MM-kilpailuissa ja vuonna 2007 hän sijoittui yhdeksänneksi alle 20-vuotiaiden EM- kilpailuissa.Petr Frydrych, www.european-athletics.org. Viitattu 27.5.2010 Vuonna 2009 hän voitti hopeaa alle 23-vuotiaiden EM-kilpailuissaKaunas 2009 – Alle 23-vuotiaiden EM-kilpailut – miesten keihään tulokset, www.sportresult.com, viitattu 27.5.2010. Berliinin MM-kilpailuissa 2009 hän sijoittui kymmenenneksi, samoin Barcelonan EM-kisoissa 2010. Daegun MM- kilpailuissa 2011, Helsingin EM-kisoissa 2012, Lontoon olympialaisissa 2012, Zürichin EM-kilpailuissa 2014 ja Pekingin MM-kilpailuissa 2015 hän karsiutui loppukilpailusta. Rio de Janeiron olympialaisissa 2016 hän sijoittui 12:nneksi. Frydrych saavutti Lontoon MM-kilpailuissa 2016 pronssia ennätystuloksellaan 88,32. Berliinin EM-kilpailuissa 2018 hän oli kahdestoista. Frydrychiä valmentaa Jan Železný. == Kausien parhaat heitot == * 2006 70,91 Ceska Lipa 29.4. * 2007 75,55 Susice 8.9. * 2008 74,13 Susice 27.5. * 2009 84,96 Plzen 6.9. * 2010 88,23 Ostrava 27.5. * 2011 85,32 Doha 6.5. * 2012 81,14 Tabor 8.9. * 2013 82,39 Domažlice 13.9. * 2014 85,07 Praha 9.6. * 2015 85,52 Klatovy 6.5. * 2016 84,10 Letterkenny 2.7. * 2017 88,32 Lontoo 12.8. * 2018 83,85 Kladno 29.7. ==Lähteet== * * ===Viitteet=== Luokka:Tšekkiläiset keihäänheittäjät Luokka:Vuonna 1988 syntyneet Luokka:Elävät henkilöt
Kia Venga

Kia Venga on Kia Motorsin vuosina 2009–2019 valmistama pieni tila-automalli. Sen sisarmalli on hieman myöhemmin esitelty Hyundai ix20. Vuoden 2010 Euro NCAP -kolaritestistä Venga sai tulokseksi täydet viisi tähteä. Venga esiteltiin Frankfurtin autonäyttelyssä syyskuussa 2009. Auton akseliväli on kokonaispituuteen nähden erittäin pitkä, millä on pyritty maksimoimaan sisätilojen koko. Takaistuimet voi taittaa suhteessa 60/40, ja ne alas laskettuna takatilan lattiasta tulee täysin tasainen, mikä helpottaa suurten tavaroiden kuljetusta. Pariisin autonäyttelyssä lokakuussa 2014 esiteltiin kasvojenkohotuksen kokenut Venga. Ulkonäöllisiä uudistuksia olivat uudempia Kia-malleja vastaava suurempi etusäleikkö, uusi etupuskuri sekä LED-takavalot. Aiempi neliportainen automaattivaihteisto korvattiin uudella kuusiportaisella. == Lähteet == == Aiheesta muualla == Venga Luokka:M-segmentin autot Luokka:2000-vuosikymmenen autot Luokka:2010-luvun autot
Victory-alus

Victory-alus oli Yhdysvalloissa toisen maailmansodan aikana rakennettu rahtilaivatyyppi. Alustyyppi kehitettiin korvaamaan saksalaisten sukellusveneiden aiheuttamia tappioita liittoutuneiden kauppalaivastolle ja se suunniteltiin mahdollisimman halvaksi valmistaa. Victory perustui aikaisempaa Liberty-alustyyppiin ja sen valmistaminen alkoi vuonna 1944.Villi linja Höyrykäyttöisistä Libertyistä poiketen Victory-aluksia valmistui myös moottorilaivoina tai niitä dieselöitiin sotakäytön jälkeen. Victory-alusta valmisti kuusi eri yhdysvaltalaista telakkaa ja aluksia valmistui yhteensä 534 kappaletta. Niistä yksi, s/s Park Victory, ajoi karille ja upposi Suomen vesillä Utön edustalla 25. joulukuuta 1947. Alus oli öljylämmitteinen höyrylaiva. Sen polttoaineista osa vuoti jo haaksirikossa ja viimeiset öljyt pumpattiin hylystä merivoimien ja Ympäristökeskuksen sukellustyönä 1990-luvulla.Ympäristöministeriö Toinen tunnettu on m/s Flying Enterprise, joka tammikuussa 1953 ajelehti peräsinrikkoisena ja kallistuneena toista viikkoa Atlantilla hiukan Land´s Endistä länteen. Sitä yritettiin pelastaa mutta alus upposi kesken hinauksen puhjenneessa uudessa myrskyssä hinausvaijerin katkettua. Aluksella loppuun asti pysytellyt tanskalaissyntyinen merikapteeni Kurt Carlsen ja häntä avustamaan hylkyyn noussut hinaaja Turmoilin perämies Kenneth Dancy pelastettiin merestä. Tanskalainen kirjailija ja toimittaja Mogens Kofod-Hansen kirjoitti kapteeni Carlsenin vaiheista ja tästä erityistapauksesta kirjan joka julkaistiin suomeksikin. Kirjassa mainitaan että aluksen lastiin olisi kuulunut jopa kahdeksan Stradivarius-viulua muun antiikkilastin ohella, joka menetettiin kokonaisuudessaan. Kirjailijan mukaan haaksirikko herätti maailmanlaajuista huomiota ja kapteeni olikin juhlittu sankari niin kotimaassaan Tanskassa kuin Yhdysvalloissakin.Koford-Hansen == Lähteet == * Erkki Savolainen: * Erkki Savolainen: Villi linja : kertomus matkasta kaukaiseen itään ; kuvituksena Tapio Tapiovaaran 25 matkalla tekemää piirrosta Helsinki : Otava, 1955 * Kofod-Hansen, Mogens: Kapteeni Carlsen, "Flying Enterprisen" sankari; suomentanut Olli Nuorto. Jyväskylä, Gummerus, 1952 ===Viitteet=== Luokka:Rahtilaivat
Viulukonsertto (Berwald)

Franz Berwald sävelsi viulukonserttonsa cis-mollissa (op. 2) yhtenä nuoruudentöistään 24-vuotiaana. Säveltäjän veli August kantaesitti teoksen vuonna 1821. Konserton sävellaji on epätavanomainen, ja teos sisältää lukuisia teknisiä hankaluuksia. On väitetty, että Berwald sävelsi ne serkulleen Johan Fredrikille, joka kehuskeli voivansa hallita mitä vain. Lehdistö ei ottanut konserttoa vastaan innostuneesti. Teos leimattiin kömpelöksi; sen esityksessä keskimmäisen osan kohdalla kuultiin yleisön joukosta jopa säestyksen aiheuttamaa naurua. Konsertto unohtui pian ja pysyi soittamattomana lähes 90 vuoden ajan. Vuonna 1909 teoksen esitti Henri Marteau, joka kiersi sen kanssa ympäri Eurooppaa. == Osat == # Allegro moderato # Adagio # Rondo. Allegretto == Lähteet == * Naxos: Swedish Romantic Violin Concertos (8.554287) (CD-levy) Luokka:Franz Berwaldin teokset Luokka:Viulukonsertot Luokka:1820-luvun musiikkiteokset
Lamjed Chehoudi

Lamjed Chehoudi (s. 8. toukokuuta 1986) on tunisialainen jalkapalloilija. Hyökkääjänä pelaava Chehoudi edustaa Tunsian pääsarjassa pelaavaa Stade Tunisienia. ==Ura== Chehoudi aloitti ammattilaisuransa svetsissä Genèven joukkueessa, josta hän siirtyi kahden kauden jälkeen Bahrainiin. Aluksi Chehoudi pelasi yhden kauden Al Muharraq Clubissa, jossa hän voitti kauden päätteeksi Bahrainin mestaruuden. Kaudeksi 2007-2008 Chehoudi siirtyi Al Najma Manamaan, josta matka jatkui Arabiemiirikuntiin Dubai Club joukkueeseen. Hän vietti seurassa myös yhden kauden ja siirtyi Qatariin Al-Siliyaan, josta Chehoudi siirtyi kesken kauden tammikuussa 2010 kotimaahansa Tunisiaan CA Bizertinin joukkueeseen. Puolikkainen kausi oli hänelle menestys sillä Chehoudi onnistui tekemään seitsemän maalia kymmenessä ottelussa. Toukokuussa 2010 Chehoudi allekirjoitti neljän vuoden sopimuksen ES Sahelin kanssa.Etoile du Sahel : Lamjed Chehoudi débarque à Sousse pour 4 ans Kawarji 27.5.2010 Viitattu 27.5.2010 Chehoudi pelasi joukkueessa kahden kauden verran tehden kymmenen maalia 24 ottelussa. Syksyllä 2012 Chehoudi siirtyi Espéranceen. ==Maajoukkueura== Chehoudi pelasi ensimmäisen maaottelunsa Tunisian maajoukkueessa 29. maaliskuuta 2011 ystävyysottelussa Omania vastaan. Ensimmäisen maajoukkue maalinsa hän teki 29. toukokuuta 2011 Keski-Afrikan tasavaltaa vastaan. == Saavutukset == * Bahrainin mestaruus: 2007 ==Maaottelumaalit== # Päivämäärä Pelipaikka Vastustaja Tilanne Lopputulos Kilpailu 1 29. toukokuuta 2011 2 – 0 3 – 0 Ystävyysottelu 2 22. elokuuta 2011 Amman International Stadium, Amman, Jordania 2 – 1 3 – 3 Ystävyysottelu == Lähteet == * Weltfussball * Kawarji === Viitteet === Luokka:Tunisialaiset jalkapalloilijat Luokka:Vuonna 1986 syntyneet Luokka:Elävät henkilöt
Colour the Small One

Colour the Small One on australialaisen laulaja-lauluntekijä Sian albumi vuodelta 2004. Albumin tunnetuin kappale on Breathe Me, joka on ollut mukana televisiosarjoissa Mullan alla ja Holby Cityn sairaala. ==Kappaleet== ===Alkuperäispainos=== # # # # # # # # # # # Sia Music - Colour the Small One ===Vuoden 2006 painos=== # # # # # # # # # # # # # # # # Music Brainz - Sia - Colour the Small One (2006 rerelease) ==Singlet== * Don't Bring Me Down (2004) * Breathe Me (2004) * Where I Belong (2004) * Numb (2005) == Arvostelut == * AllMusic: Sia: Colour The Small One Viitattu 31.12.2022. * Soundi: Sia: Colour The Small One Viitattu 31.12.2022. ==Lähteet== ==Aiheesta muualla== * Sia Music - Colour the Small One Luokka:Vuoden 2004 albumit Luokka:Sian albumit
8 Flora

8 Flora (symboli: ) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Se on nimetty roomalaisten Flora-jumalattaren mukaan. J. R. Hind löysi pikkuplaneetta Floran vuonna 1847. Se ei kuitenkaan ollut Hindin ensimmäinen löytö, sillä hän oli löytänyt myös Iriksen aikaisemmin samana vuonna. Hind löysi myöhemmin myös lisää asteroideja (esim. Kalliopen vuonna 1852). Asteroideja oli aluksi pidetty planeettoina, mutta kun yhä uusia löytyi nopeasti lisää, niin ne menettivät asemansa 1850-1860-luvulla. ==Lähteet== * JPL Small-Body Database Browser: 7 Iris * Hubble Images of Asteroids Help Astronomers Prepare for Spacecraft Visit * When did the asteroids become minor planets? * JPL Small-Body Database Browser: 8 Flora * JPL Small-Body Database Browser: 6 Hebe * * JPL Small-Body Database Browser: 22 Kalliope *Recent Asteroid Mass Determinations Luokka:Päävyöhykkeen asteroidit
Mesitangarat

Mesitangarat (Cyanerpes) on tangaroiden heimoon kuuluva varpuslintusuku. Mesitangaroiden sukuun kuuluu BirdLifen mukaan neljä lajia. == Mesitangaroihin kuuluvia lajeja == * Isomesitangara (Cyanerpes cyaneus) * Mesitangara (Cyanerpes caeruleus) * Pikkumesitangara (Cyanerpes nitidus) * Säihkymesitangara (Cyanerpes lucidus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Cyanerpes Luokka:Tangarat
The Clyde Frog Show

pienoiskuva|275px|Riippunukke-esiintyjä Clyde Frog alkuperäisessä esiintymismuodossaan The Clyde Frog Show’ssa 1970-luvulla. The Clyde Frog Show oli Mississippi Public Broadcastingin tuottama 1970-luvun opetukseen tarkoitettu lastenohjelma. Esityksen riippunuket, joista kaikkein merkittävin oli ohjelmalle nimen antanut hahmo Clyde Frog, opettivat lapsille itsearvoista, tunteista sekä asenteista. Koko ohjelma itsessään sisälsi kymmenen jaksoa. Ohjelman loputtua Clyde Frog kuitenkin jatkoi esiintymistään toisessa MPB:n tuottamassa About Safety -nimisessä ohjelmassa, jossa nukkeja käytettiin turvallisuus- ja ensiaputiedonvälittämiseen. About Safety kesti pidempään 47 jaksolla. Ohjelma oli myös melko menestyksekäs, joten MPB syndikoi ohjelman, joten se oli nähtävissä koko Yhdysvalloissa.MPB online - Career education 2006-2007 Viitattu 27. toukokuuta 2010. Clyde Frogin uskotaan saaneen vaikutteita Muppet Show’n tunnetusta, vuonna 1955 syntyneestä käsinukkehahmosta Kermit the Frog.Wikibin - Clyde Frog Viitattu 27. toukokuuta 2010. ==South Park -sarjassa== Animaatiosarjan South Park päähenkilöihin kuuluva Eric Cartman omistaa vihreän sammakkolelun nimeltä Clyde Frog, jonka sarjan tekijät olivat ottaneet The Clyde Frog Show’sta. Vaikka sarjassa Cartmanilla ei ole varsinaisia ystäviä, on pehmolelu Clyde Frog hänen hyvä, rakastettu, ellei paras ystävänsä. Jaksossa Die Hippie, Die nähdään osittain erittäin koskettava hetki Cartmanin ja Clyde Frogin välillä, joka havainnollisti Cartmanin läheisyyden sammakkoonsa. Clyde Frog on esiintynyt useassa muussakin jaksossa; kuitenkin Die Hippie, Dien jälkeen merkittävin oli 12. tuotantokauden jakso Tonsil Trouble, jossa toinen päähenkilö Kyle Broflovski riitaantuu Cartmanin kanssa ja purkaa raivonsa repäisemällä Clyde Frogin pään irti. ==Lähteet== *DVD Movie Reviews - The Clyde Frog Show (1978) Lähteistetty 27. toukokuuta 2010. ===Viitteet=== Luokka:Yhdysvaltalaiset televisiosarjat
Marcus Dixon

Marcus Dixon on kuvitteellinen hahmo yhdysvaltalaisessa televisiosarjassa Alias. Häntä esittää näyttelijä Carl Lumbly. == Taustaa == Marcus Dixon syntyi Minneapoliksessa, Minnesotassa. Hän meni naimisiin Diane Dixonin kanssa vuonna 1983. Heillä on kaksi lasta, Steven ja Robin. Jack Bristow rekrytoi hänet SD-6:en ja häntä kiellettiin kertomasta työstään kenellekään. == Hahmon tarina == Marcus Dixon työskentelee kenttäagenttina CIA:n salaisessa osastossa, SD-6:ssa, Arvin Sloanen alaisuudessa. Hänen perheensä luulee hänen työskentelevän pankissa. Todellisuudessa SD-6 ei kuulu CIA:han, vaan on osa terroristiorganisaatio Allianssia, mutta henkilökunnan suuremman osan tapaan Dixon on tästä tietämätön. Hänen työparinsa Sydney Bristow tietää totuuden ja työskentelee oikealle CIA:lle kaksoisagenttina. Myöhemmin Dixon alkaa epäillä Sydneytä, mutta tämä vakuuttaa toimivansa yhteisen hyvän puolesta. Toisella kaudella Sydney kertoo Dixonille totuuden SD-6:sta ja pyytää häneltä apua organisaation kaatamiseksi. Petetty Dixon avustaa Allianssin alasajossa ja kertoo Diane-vaimolleen totuuden. Katkerana hän ei aluksi tahdo olla tekemisissä Sydneyn eikä CIA:n kanssa, mutta siirtyy myöhemmin CIA:n palvelukseen. Kauden lopulla CIA jäljittää karkuteille lähteneen Sloanen ja Dixon ampuu vahingossa tämän vaimon, Emilyn. Kostoksi Sloane laittaa pommin Dixonin autoon, mutta Diane menehtyy iskussa, mikä saattaa Dixonin hetkeksi henkiseen kriisiin. Kaksi vuotta myöhemmin Dixon on Los Angelesin päämajan johdossa. Ihmiset ovat luulleet Sydneyn kuolleen kaksi vuotta sitten, mutta Dixon oli yksi harvoista, joka tiesi hänen olevan elossa. Myöhemmin Dixonin lapset Steven ja Robin siepataan Liiton toimesta, mutta heidät pelastetaan. Neljännellä kaudella Dixon värvätään kenttäagentiksi CIA:n salajärjestöön, APO:on. Hänellä on suhde CIA:n johtaja Hayden Chasen kanssa. Kauden lopulla Elena Derevkon etsintäoperaatiossa Dixonia ammutaan, mutta hän selviää. Dixon työskentelee APO:ssa sarjan loppuun asti. Sarjan lopussa näytetään muutamia vuosia eteenpäin, jolloin Dixon on CIA:n apulaisjohtaja. Hän on myös läheisissä väleissä Sydneyn, Vaughnin ja näiden lasten kanssa. ==Lähteet== * http://www.alias-tv.com/dixon.html * Alias-sarja Luokka:Alias-sarjan hahmot Luokka:Kuvitteelliset salaiset agentit ja vakoojat
Antarktiksen laatta

Antarktiksen laatta on mannerlaatta, joka kattaa koko Etelämantereen ulottuen sitä ympäröivien valtamerien alle. Antarktiksen laatalla on yhteistä rajaa Afrikan laatan, Nazcalaatan, Etelä-Amerikan laatan, Indo-Australian laatan sekä Scotian laatan kanssa. Lisäksi sillä on Tyynenmeren laatan kanssa erkaantuva raja, joka muodostaa keskiselänteen. Antarktiksen laatta on kooltaan likimäärin 60 900 000 neliökilometriä,http://www.ees1.lanl.gov/Wohletz/SFT-Tectonics.htm ja se on mannerlaatoista viidenneksi suurin. Antarktiksen laatan liike vuodessa on arviolta yksi senttimetri kohti Atlantin valtamerta. == Lähteet == Luokka:Mannerlaatat
Entäs sitten, Leevi

Entäs sitten, Leevi on Lauri Viidan viimeinen romaani, ja se ilmestyi vuonna 1965. Se oli tarkoitettu trilogian ensimmäiseksi osaksi, mutta Viita kuoli auto-onnettomuudessa saamiinsa vammoihin joulun alla teoksen ilmestymisvuonna.Kirjailija. Lauri Viita -seura. == Romaanin taustaa == Viita asui romaania kirjoittaessaan kolmannen vaimonsa Anneli Kuurinmaan kanssa Oitissa. Romaanin tapahtumaympäristönä ovat 1930-luvun pulavuodet ja Pispalaa muistuttava seutu. Romaanin käsikirjoitusversioita on Tampereen yliopiston Viita-kokoelmassa. Niiden joukossa on myös näytelmäversio.Lauri Viita -kokoelma. Tampereen yliopisto. Lauri Viita -raitti. Teoksen on kääntänyt unkariksi vuonna 1982Lauri Viita. WSOY. Viitattu 6.8.2017. Gombár Endre, jälkisanat Gábor Bereczki. Romaani valmistui varsin nopeasti, joulukuun 1964 ja elokuun 1965 välisenä aikana.Katajamäki 2013, s. 49. == Trilogian avaus == Viita oli suunnitellut Leevi Luupäästä kertovaa trilogiaa, ja juuri ennen onnettomuutta ilmestyneen Entäs sitten, Leevin piti olla sen ensimmäinen osa. Viita piti seuraavaa osaa esittelevän alustuksen Järvenpään työväenopistossa kaksi viikkoa ennen kuolemaansa. Alustus ilmestyi seuraavana vuonna Parnassossa.Parnasso 2/1966. Toisen osan hahmotelmasta on säilynyt 37 sivua, kaksi ensimmäistä lukua; ensimmäisessä luvussa Viita panee Leevin suuhun sanat, joilla hän kohtalonomaisesti viittaa oman työnsä katkeamiseen: ”On parempi, että kuolen kesken työni, kuin että työni kuolee ennen minua.” Toiselle osalle Viita oli Kari Aronpuron mukaan kaavaillut nimeä Leevi – runoilija.Katajamäki 2016, s. 48–49. Romaanin päähenkilö on nuori, hyvin kunnianhimoinen Leevi, joka on juuri tekemässä ensimmäistä romaanikäsikirjoitustaan. Kirjailija kuvaa hienovaraisen ironisesti hänen toimekkuuttaan: > ”Leevi oli lukaissut pari menestysromaania ja luullut tuota pikaa > rahoittuvansa aina maisteriksi saakka. Hän oli jo sentään > yhdeksäntoistavuotias, ja koulu oli yhä vuoden vajaa. Yliopistoa ei > tarvinnut ajatellakaan, ellei jostakin olisi ollut pulpahtava tuntuva > tulolähde. > Ei muuta kuin kynä käteen ja anna tulla kuin sudenkuraa. Leevi tiesi, mikä > naula veti. Hänen lankonsa, joka oli kustannustoimittaja, oli sanonut, että > kaikista yrityksistä huolimatta kansan valtava enemmistö oli jäänyt taiteen > tavoittamatta.Entäs sitten, Leevi, s. 5. Yksi romaanin teema on, kuten monissa Viidan runoissakin, soutaminen salmeen. Se kuvaa kaukaista tulevaisuutta. Aila Meriluoto on luonnehtinut romaanin varhaista versiota ”käsittämättömäksi”. ==Lähteet== * ===Viitteet=== ==Kirjallisuutta== * Luokka:Suomalaiset romaanit Luokka:Vuoden 1965 kirjat Luokka:Lauri Viidan teokset
The Gift (Bizzy Bonen albumi)

The Gift on rap-artisti Bizzy Bonen toinen studioalbumi, joka ilmestyi 20. maaliskuuta 2001. ”Fried Day” -kappale esiintyy myös vuoden 2000 elokuvan Next Friday soundtrackillä. The Giftiä myytiin ensimmäisen viikon aikana 150 000 kopiota, mutta myynti loppui jo kolmen viikon kuluttua. == Kappaleet == # Kappale Vierailet artisti(t) Aika 1 Schizophrenic 4:29 2 Don’t Be Dumb 3:51 3 Whole Wide World 3:29 4 Never Grow 4:39 5 Murderah 3:30 6 Before I Go 4:11 7 Be Careful 4:29 8 Fried Day 4:38 9 Voices In The Head 2:20 10 Still Thuggish Ruggish 4:09 11 Don’t Doubt Me 4:33 12 Time Passing Us By 5:03 13 Father 4:49 14 Jesus 4:47 == Listasijoitukset == Lista Lista sijoitus US Billboard 200 44. Rap Independent Albums Chart 2 == Singlet == Singlen nimi Listasijoitukset ”Father” U.S. R&B;/Hip-Hop Tracks chart: 11. Rhythmic Airplay Chart: 8. Luokka:Bizzy Bonen albumit Luokka:Vuoden 2001 albumit
IQ and Global Inequality

IQ and Global Inequality on Richard Lynnin ja Tatu Vanhasen kirjoittama kirja, joka julkaistiin vuonna 2006. Se on jatkoa samojen tekijöiden teokselle IQ and the Wealth of Nations (2002), jossa väitettiin kansakuntien taloudellisen kehityksen erojen selittyvän suurelta osin kansojen keskimääräisillä ÄO- eroilla. Kirjassa vastataan aiemman kirjan saamaan kritiikkiin, esitetään lisää ÄO-testituloksia eri maista ja tarkastellaan ÄO:n yhteyksiä useisiin sosiaalisen ja taloudellisen kehityksen mittareihin. ==Katso myös== *Rotu ja älykkyysosamäärä *IQ and the Wealth of Nations ==Lähteet== ==Aiheesta muualla== * PISA scores transformed into IQ values in comparison with IQ estimated by Lynn and Vanhanen Luokka:Älykkyys Luokka:Psykometriikka Luokka:Kirjat yhteiskunnasta Luokka:Vuoden 2006 kirjat
Bertrand Marchand

Bertrand Marchand (27. huhtikuuta 1953 Dinan, Ranska – 2023) oli ranskalainen valmentaja ja jalkapalloilija, pelipaikaltaan puolustaja. ==Ura== Marchand vietti koko pelaajauransa Ranskassa, pelaten puolustajana aina 1970-luvulta 1980-luvulle saakka. Hän edusti Stade Rennaisia, Montmorillonia ja Thouarsia. ==Valmennusura== Marchand aloitti valmentamisen 1980-luvulla valmentaessaan pelaajanakin edustamaansa Thouarsia. Hän valmensi joukkuetta aina vuoteen 1997 asti, kunnes siirtyi Stade Rennaisiin apuvalmentajaksi, sekä nuorten joukkueen valmentajaksi. Pesti kesti aina vuoteen 2002, jonka jälkeen matka jatkui Guingampiin kahden vuoden sopimuksella. Kaudella 2005–2006 Marchand tuli kesken kauden joulukuussa 2006 Club Africainin päävalmentajaksi ja jatkoi valmentajan myös kauden 2006–2007. Joukkue sijoittui toiseksi, mutta Marchand sai silti lähteä. Kaudeksi 2007–2008 hän siirtyi toisen tunisialaisen ES Sahel joukkueen valmentajaksi ja tulos oli tälläkin kertaa sama Tunisian pääsarjassa eli toinen sija. Sitä vastoin joukkue saavutti ensimmäisen Afrikan Mestarien liigan voiton vuoden 2007 marraskuussa ja vuoden 2008 alussa CAF Super Cupin voiton. Siitä huolimatta Marchand ei jatkanut sopimustaan. 2008 Marchand allekirjoitti kolmen vuoden sopimuksen qatarilaisen Al-Khorin kanssa. Kesäkuussa 2010 Tunisian jalkapalloliitto julkisti Marchandin olevan Tunisian uusi päävalmentaja, jonka olisi tarkoitus valmentaa maata vuoden 2012 Afrikan kisoihin.Bertrand Marchand Appointed New Tunisia Coach Goal.com 4.6.2010 Viitattu 4.6.2010 Marchand oli aikaisemmin ilmoittanut voivansa purkaa sopimuksensa Al-Khorin kanssa mikäli valinta tulisi hänen kohdalleen. Hänellä on myös optio vuoden 2013 Afrikan kisoihin mikäli menestys tyydyttää Tunisian jalkapalloliittoa.Bertrand Marchand, nouvel entraîneur de la sélection tunisienne eurosport 4.6.2010 Viitattu 4.6.2010 Joulukuussa 2010 Marchand erotettiin tehtävistään heikosti sujuneiden karsintojen myötä.Bertrand Marchand limogé mosaiqueFM 15.12.2010 Viitattu 15.12.2010 24\. syyskuuta 2011 Marchand valittiin marokkolaisen Raja Casablancan päävalmentajaksi. Hänen johdollaan Raja Casablanca ei onnistunut uusimaan Marokon mestaruutta ja kesäkuussa 2012 hän jätti seuran siirtyen qatarilaisen Umm-Salalin peräsimeen. Marchand à Umm-Salal Marchandin johdolla Umm-Salal pelasi kohtuullisen hyvin Qatarin liigan keskikastissa. Ranskalaisvalmentaja sai kuitenkin yllätyspotkut maaliskuussa 2013 seuran ollessa liigassa seitsemäntenä. Umm Salal rope in Perrin as new coach ===Saavutukset=== *Tunisian mestaruus **Hopeaa: 2007, 2008 *Afrikan Mestarien liiga: 2007 *CAF Super Cup: 2008 *Tunisian cup **Hopeaa: 2006, 2008 *Sheikh Jasim Cup **Hopeaa: 2009 ==Lähteet== ==Aiheesta muualla== * footballdatabase.eu Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1953 syntyneet Luokka:Vuonna 2023 kuolleet
Alpha and Omega

Alpha and Omega on rap-artisti Bizzy Bonen kolmas studioalbumi, joka ilmestyi 19. lokakuuta 2004. Levyn mukana tuli myös DVD, jossa näytettiin kuinka kyseistä albumia oli tehty. # Kappale Vierailet artisti(t) Aika 1 "No Intro" 3:40 2 "Not Afraid" 4:19 3 "Died 4 U" Big B 4:29 4 "Murdah" Prince Rasu,King Josiah & Capo 6:21 5 "Capo" Capo 0:42 6 "Tha Streets" Capo & Prince Rasu 4:27 7 "My Niggaz" Hollis Jae 4:26 8 "Thug World" 3:47 9 "I Understand" Big B 5:01 10 "We Play" 5:04 11 "All In Together" Hollis Jae 5:00 12 "Everywhere I Go" Brian Parker 4:26 13 "Sit Back Relax" Hollis Jae 3:25 14 "Better Run, Better Hide" 3:51 == Listasijoitukset == Lista Lista sijoitus US Billboard 200 152. R&B;/Hip-Hop Albums Chart 27. == Singlet == Singlen nimi Listasijoitukset "I Understand" mukana Big B Luokka:Bizzy Bonen albumit Luokka:Vuoden 2004 albumit
Love Canal

Love Canal on Niagara Fallsin asumalähiö New Yorkin osavaltiossa Yhdysvalloissa. Alueen nimitys tulee rautatieyrittäjä William T. Loven 1800-luvun lopulla aloittamasta kanavahankkeesta, jonka oli tarkoitus ohittaa Niagaran putoukset ja valjastaa joki sähköntuotantoon. Kanavan rakentaminen jäi kuitenkin kesken rahoitusvaikeuksien ja Niagaran putousten suojelun takia. 1920-luvulla alueesta tuli kaatopaikka. == Ympäristömyrkyt == 1940-luvun lopulla Hooker Chemical Company osti Love Canalin alueella sijaitsevan kaatopaikan ja vei sinne 21 800 tonnia kemiallisia jätteitä. Kaatopaikka peitettiin maalla vuonna 1953, ja sen ympärille rakennettiin asuintaloja ja alakoulu. Maasta nousevat hajut ja nesteet johtivat alueen evakuointiin vuosina 1978–1980. Lapsille ja lemmikeille tuli iho-oireita, ja alueella esiintyi keskenmenoja ja syntyi epämuodostuneita lapsia. Asukkailla ilmeni paljon syöpää ja muita vaikeita sairauksia.*Mitä Missä Milloin 1981, Otava, s. 68. Maaperän puhdistaminen kesti 21 vuotta, ja se julistettiin puhtaaksi vuonna 2004. Kaatopaikka oli ympäröitiin vedenpitävillä materiaaleilla ja sen valumavedet johdettiin puhdistettaviksi. Työ maksoi lähes 400 miljoonaa dollaria. Asuntoja remontotiin ja ne myytiin uusille asukkaille, ja alueelle kaavoitettiin pienteollisuuden tiloja. == Lähteet == Luokka:Ympäristökatastrofit Yhdysvalloissa Luokka:Yhdysvaltain kaupunginosat Luokka:New Yorkin maantiede
The Beginning and the End

The Beginning and the End on rap-artisti Bizzy Bonen neljäs studioalbumi, joka julkaistiin 7. marraskuuta 2004. Albumin julkaisu oli siten erikoinen, että se oli Internet julkaisu ja se julkaistiin vain kuukauden päästä edellisestä The Gift albumista, joka oli ollut suuri pettymys faneille. == Kappaleet == # # # # # # # # # # # # # # # Luokka:Bizzy Bonen albumit Luokka:Vuoden 2004 albumit
Bioreportterit

Bioreportterit ovat bakteereita, jotka pystyvät ilmaisemaan tietyn metallin esiintymisen niiden kasvuympäristössä. Niitä käytetään haitallisten metallien löytämiseen ja määrittelemiseen. == Aiheesta muualla == *Helsingin yliopisto, Maatalous-metsätieteellinen tiedekunta: Bioreportteri kertoo haitallisista metalleista ympäristössä Luokka:Bakteerit
Speaking in Tongues (Bizzy Bonen albumi)

__NOTOC__ Speaking in Tongues on rap-artisti Bizzy Bonen viides studioalbumi, joka julkaistiin 27. syyskuuta 2005. == Kappaleet == # # # # # # # # # # # # # == Arvostelut == * Allmusic: Allmusic review == Listasijoitukset == Lista Sijoitus US Billboard 200 183. R&B;/Hip-Hop Albums Chart 27. Independent Albuns Chart 15. ==Lähteet== Luokka:Bizzy Bonen albumit Luokka:Vuoden 2005 albumit
Odeon Records

Odeon Records oli saksalainen vuonna 1903 Berliinissä perustettu levy-yhtiö. Se nimettiin samannimisen pariisilaisen teatterin mukaan ja teatterin kupoli näkyi myös yhtiön logossa. Toisen maailmansodan aikaan Odeon oli kansallissosialistien hallitsema, ja kun Neuvostoliiton puna-armeija valloitti Berliinin vuonna 1945, tuhosi se suurimman osan yhtiön tehtaasta. Sodan päätyttyä siitä tuli EMI:n alamerkki, jona se toimi siihen asti, kunnes katosi musiikkibisneksestä 1980-luvun puolivälissä. Suurin osa The Beatlesin englanninkielisen maailman ulkopuolella ilmestyneistä äänitteistä oli Odeonin julkaisemia. Esimerkkinä länsisaksalainen kokoelma The Beatles’ Greatest (1965). ==Aiheesta muualla== Luokka:Saksalaiset levy-yhtiöt
Päivähoidon uskontokasvatus

Päivähoidon uskontokasvatus on Suomessa lasten varhaiskasvatuksessa annettavaa uskonnollista kasvatusta. Eduskunta päätti maaliskuussa 2015 uudesta varhaiskasvatuslaista, jossa ei enää mainita uskontokasvatusta. Uusi varhaiskasvatuslaki astui voimaan 1.8.2015.Laki lasten päivähoidosta annetun lain muuttamisesta 8.5.2015 Finlex Aiemmin uskontokasvatuksen toteutuksesta määräsi vuonna 1973 säädetyn lain lasten päivähoidosta toinen pykälä, joka lisättiin lakiin vuonna 1983. Kasvatuksessa on kunnioitettava lapsen huoltajien vakaumusta. Uskontokasvatuksen vaihtoehtona on elämänkatsomustietokasvatus. Esiopetuksen eettinen kasvatus on koko esiopetusryhmälle yhteistä. == Katso myös == * Uskonnonvapaus * Uskonnonopetus == Lähteet == Luokka:Uskonto ja yhteiskunta Luokka:Varhaiskasvatus
Thugs Revenge

__NOTOC__ Thugs Revenge on rap-artisti Bizzy Bonen kuudes studioalbumi, joka julkaistiin 28. helmikuuta 2006. Albumista on myös ilmestynyt toinen versio, jossa on yksi bonuskappale. == Kappaleet == # # # # # # # # # # # # # # # # == Listasijoitukset == Lista Sijoitus U.S. Billboard 200 168. U.S. Billboard Top R&B;/Hip-Hop Albums 39. U.S. Billboard Top Rap Albums 24. Luokka:Bizzy Bonen albumit Luokka:Vuoden 2006 albumit
James McTeigue

James McTeigue (s. 29. joulukuuta 1967 Sydney) on australialainen elokuvaohjaaja. Hänen debyyttinsä ohjaajana oli vuoden 2005 V niin kuin verikosto, mutta hän oli jo aiemmin toiminut apulaisohjaajana muun muassa Wachowskien Matrix-elokuvasarjassa. McTeigue opiskeli elokuva-alaa Wagga Waggan kampuksella Charles Sturtin yliopistossa. Hänen elokuvauransa alkoi 1980-luvun lopussa. Hän sai Wachowskien kanssa Prometheus-palkintojen erikoispalkinnon vuonna 2007 V niin kuin verikostosta.http://www.lfs.org/awards.htm V niin kuin verikoston jälkeen McTeigue ohjasi seuraavaksi elokuvan Ninja Assassin (2009). Vuonna 2012 valmistui Korppi, jossa esitetään kuvitteellinen tarina Edgar Allan Poen viimeisistä päivistä. Sen jälkeen hän teki jälleen yhteistyötä Wachowskien kanssa ohjaten osia heidän ja J. Michael Straczynskin Netflix-sarjasta Sense8 (2015). Samana vuonna ilmestyi myös McTeiguen ohjaama vakoojaelokuva Survivor. == Lähteet == == Aiheesta muualla == * * Luokka:Australialaiset elokuvaohjaajat Luokka:Vuonna 1967 syntyneet Luokka:Elävät henkilöt
Arvoperspektiivi

Arvoperspektiivi on kuvaustapa, jossa henkilöiden koko kuvapinnalla on suhteessa heidän sosiaaliseen, poliittiseen tai uskonnolliseen asemaansa. Hallitsija kuvataan suurempana kuin alamaiset, yleensäkin tärkeät henkilöt kuvataan kuin suhteessa kookkaampana kuin ympäristö tai vähemmän tärkeät hahmot. Arvoperspektiiviä käytettiin vanhan ajan, kuten Mesopotamian taiteen ohella Bysantin ja keskiajan taiteessa. ==Lähteet== Luokka:Perspektiivi Luokka:Sommittelu
Lamassu

Lamassu on Assyrian taiteessa esiintyvä sisäänkäyntien vartijahahmo. Lamassut ovat jopa viiden metrin korkuisia eläinhahmoja, jossa yhdistyy ihmisen, härän ja linnun aineksia. Lamassut olivat hallitsijaa suojelevia henkiä ja taruolentoja. Yleisimmin lamassu oli viisijalkainen ja siivekäs härkä, jolla oli parrakas ihmispää. Lamassun kaltaisia hybridihahmoja on tehty muuallakin, mutta Assyriassa ne olivat erityisen vaikuttavia. == Lähteet == == Aiheesta muualla == *The Mythical Lamassu: Impressive Symbols for Mesopotamian Protection *The Metropolitan Museum of Art: Human-headed winged lion (lamassu) *Louvre Museum Official Website: Near Eastern Antiquities Mesopotamia - Winged human-headed bull Luokka:Mesopotamialaisen mytologian olennot Luokka:Mesopotamian veistokset
HMS Biter (D97)

HMS Biter (viirinumero D97) oli Yhdysvalloissa rakennettu Avenger-luokan saattuetukialus, joka lainattiin Britannian kuninkaalliselle laivastolle vuokraus- ja lainaussopimuksen nojalla toisessa maailmansodassa. == Valmistus == Valmiussopimuksen neljän aluksen sarjan C3-tyypin kauppalaiva MV Rio Parana tilattiin 20. helmikuuta 1939 Sun Shipbuilding and Drydock Companyltä Chesteristä Pennsylvaniasta, missä köli laskettiin 28. joulukuuta 1939. Alus laskettiin vesille 18. joulukuuta 1940 Moore-McCormick Linelle kumminaan linjan varatoimitusjohtajan Robert C. Leen tytär Miss Kay Calder Lee. Yhdysvaltain laivasto lunasti 2. syyskuuta 1941 aluksen muutettavaksi saattuetukialukseksi. Muutostyöt tehtiin 1942 nimellä BAVG-3 Bethlehemin telakalla New Yorkissa.Naval-history.net - HMS Biter == Palvelus == Alus otettiin 6. huhtikuuta 1942 saattuetukialuksena palvelukseen kuljettamaan lentokoneita Välimerelle. Maaliskuussa 1943 alukselle siirrettiin 811 laivueen Fairey Swordfish -torpedopommittajat, minkä jälkeen se suojasi saattueita. Alus poistettiin elokuussa 1944 palveluksesta ja luovutettiin kauppalaivastolle rahtialuksena. Aluksella syttyi tulipalo Greenockissa, minkä jälkeen se sijoitettiin reserviin. Se palautettiin huhtikuussa 1945 Yhdysvaltain hallintaan, minkä jälkeen se makasi ankkurissa. == Dixmude == Aluksella suoritettujen korjausten jälkeen se lainattiin Ranskan laivastolle, joka nimesi sen Dixmudeksi. Alusta käytettiin aluksi lentokoneiden siirtämiseen Yhdysvalloista Ranskaan, jona aikana se oli 1966 hetken aikaa Indokiinassa. Se palasi 1947 kuljetustehtäviin, kunnes se poistettiin palveluksesta 1956. Alus siirrettiin työläisten majoitusalukseksi. Alus palautettiin 1966 Yhdysvaltain laivastolle, joka sijoitti sen poistolistalle. Alus upotettiin maalilaivana. == Lähteet == * * * === Viitteet === Luokka:Avenger-luokan saattuetukialukset Luokka:Yhdistyneen kuningaskunnan toisen maailmansodan saattuetukialukset
Julien Benneteau

Julien Benneteau (s. 20. joulukuuta 1981 Bourg-en-Bresse) on ranskalainen tennispelaaja. Parhaimmillaan hän on ollut miesten maailmanlistalla sijalla 26, mutta ei ole voittanut vielä yhtään ATP-turnausta kaksinpelissä, vaikka on ollut finaalissa kahdeksan kertaa. Nelinpelissä hän on voittanut kahdeksan ATP-turnausta. == Tennisura == Vuoden 2006 Ranskan avoimissa Benneteau pääsi puolivälieriin voittamalla Marcos Baghdatisin, Radek Štěpánekin ja Alberto Martínin. Puolivälierän hän hävisi Ivan Ljubicicille. Vuonna 2008 hän pääsi kahdessa ATP-turnauksessa finaaliin. Casablancassa hän hävisi Gilles Simonille ja Lyonissa Robin Söderlingille. Toukokuussa 2009 hän pääsi finaaliin asti Austrian Openissa, mutta hävisi sen Guillermo García-Lópezille 6–3, 6–7(1), 3–6. Marraskuussa 2009 Benneteau otti uransa komeimman voiton, kun hän voitti Paris Mastersin toisella kierroksella maailmanlistan ykköspelaajan, Roger Federerin luvuin 3–6, 7–6(4), 6–4. == Lähteet == * Julien Benneteau ATP:n sivuilla == Aiheesta muualla == Luokka:Ranskalaiset tennispelaajat Luokka:Ranskalaiset olympiamitalistit Luokka:Vuonna 1981 syntyneet Luokka:Elävät henkilöt
Jon Lilygreen

Jon Lilygreen (s. 4. elokuuta 1987 Newport, Wales) on walesilainen laulaja. Hän edusti Kyprosta Eurovision laulukilpailussa 2010 yhdessä The Islanders -yhtyeen kanssa kappaleella ”Life Looks Better in Spring” sijoittuen sijalle 21. == Lähteet == == Aiheesta muualla == Luokka:Elävät henkilöt Luokka:Kyproksen euroviisuedustajat Luokka:Vuoden 2010 euroviisuedustajat Luokka:Vuonna 1987 syntyneet Luokka:Walesilaiset laulajat
Ahnger

Ahnger ['aŋŋer] on muun muassa seuraavien suomalaisten henkilöiden sukunimi: * Alexandra Ahnger (1859–1940), laulaja ja laulupedagogi * Ami Ahnger, Ami Angerma (1891–1950), jääpalloilija * Arthur Ahnger (1886–1940), kilpapurjehtija * Berndt Ahnger (1840–1890), varatuomari, senaatin virkamies ja näyttelijä * Charles Ahnger (1844–1910), kruununvouti ja kirjailija * Constantin Ahnger, (1855–1942), insinööri ja entomologi * Mina Ahnger (1842–1910), lasten- ja nuortenkirjailija (Moster Ulla) * Pekka Ahnger (1942–2020), kuulantyöntäjä.
Boman

Boman on muun muassa seuraavien henkilöiden sukunimi: * Antti Boman (s. 1974), suomalainen jääkiekkotuomari * Antti Boman (s. 1974), metallimusiikin kitaristi ja laulaja * August Boman (1826–1883), suomalainen arkkitehti * August Boman (1872–1913), suomalainen kirjapainonjohtaja ja kirjankustantaja * Carl-Johan Boman (1883–1969), suomalainen sisustusarkkitehti ja huonekalutehtailija * Cathérine Boman-Kolomijzova (1872–1961), venäläissyntyinen Suomeen muuttanut taidemaalari * Gunnar Boman (1932–2017), suomalainen jalkapalloilija ja valmentaja * Juhani Boman (s. 1945), suomalainen arkkitehti * Matti Boman, suomalainen arkkiveisujen tekijä * Nikolai Boman (1845–1924), suomalainen puuseppämestari ja huonekalutehtailija * Onni Boman (s. 2002), suomalainen jääkiekkoilija * Sigurd Boman (1879–1929), suomenruotsalainen runoilija * Tiina Boman (s. 1977), suomalainen triathlonisti * Ville Boman (1883–1975), suomalainen SDP:n poliitikko * Unto Parvilahti, vuoteen 1944 Boman (1907–1970), suomalainen SS-mies ja kirjailija.
Kujeda

Kujeda () on taajama, maalaiskunta ja Kujedan piirin hallinnollinen keskus Permin aluepiirissä Venäjällä. Se sijaitsee Kaman sivujoen Buin varrella 267 kilometriä Permistä etelään. Taajaman kautta kulkee Kazanin ja Jekaterinburgin välinen rautatie. Asukkaita on 9 800 henkeä (vuonna 2002). Paikkakunta on saanut alkunsa vuonna 1915 rakennetusta rautatieasemasta. Vuonna 1931 siitä tuli Kujedan piirin keskus ja vuonna 1957 kaupunkimainen taajama (myöhemmin se on menettänyt tämän statuksen). Kujedassa toimii elintarviketeollisuutta, öljyn porausta harjoittava yritys sekä metsätalouksia. Taajamassa on kaksi keskikoulua, ammattikoulu, musiikkikoulu, lasten luomistyön keskus, kulttuuritalo, kaksi kirjastoa ja piirisairaala. Paikallislehtenä ilmestyy Kujedinski vestnik (”Kujedan sanansaattaja”). ==Lähteet== Luokka:Kujedan piiri
Jelovo

Jelovo () on kylä, maalaiskunta ja Jelovon piirin hallinnollinen keskus Permin aluepiirissä Venäjällä. Se sijaitsee Kaman muodostaman Votkinskin tekojärven rannalla 230 kilometriä Permistä lounaaseen. Asukkaita on 5 700 henkeä (vuonna 2002). Paikkakunta mainitaan ensimmäisen kerran vuonna 1646. Vuonna 1875 siitä tuli kirkonkylä. 1800–1900-lukujen vaihteessa Jelovo oli tärkeä kaupan ja Kaman jokiliikenteen keskus. Vuonna 1924 kylästä tuli Jelovon piirin keskus. Votkinskin tekojärven rakentamisen yhteydessä osa sen taloista siirrettiin uudelle paikalle. Jelovossa toimii maatalousyrityksiä ja elintarviketeollisuutta. Kylässä on keskikoulu, ammattikoulu, taidekoulu, lasten luomistyön keskus, vapaa-ajankeskus, kaksi kirjastoa, kotiseutumuseo ja piirisairaala. Paikallislehtenä ilmestyy Iskra Prikamja (”Prikamjen kipinä”). Nähtävyyksiin kuuluu vuosina 1891–1900 rakennettu Pietari-Paavalin kirkko. Lähistöllä on useita muinaisia asuinpaikkoja. ==Lähteet== Luokka:Jelovon piiri
Tšastyje

Tšastyje () on kylä, maalaiskunta ja Tšastyjen piirin hallinnollinen keskus Permin aluepiirissä Venäjällä. Se sijaitsee Kaman muodostaman Votkinskin tekojärven rannalla 205 kilometriä Permistä lounaaseen. Asukkaita on 5 000 henkeä (vuonna 2002). Paikkakunta mainitaan ensimmäisen kerran vuonna 1646. Se on saanut nimensä Kamassa ennen tekojärveä sijainneista saarista. 1700-luvun alussa Tšastyjesta tuli kirkonkylä ja vuonna 1808 Ohanskin kihlakunnan apanaasimaiden hallintokeskus. Vuonna 1918 seudulla käytiin ankaria taisteluja. Vuonna 1924 kylästä tuli Tšastyjen piirin keskus. Votkinskin tekojärven rakentamisen yhteydessä osa siitä siirrettiin uudelle paikalle. Tšastyjessa toimii elintarviketeollisuutta ja metsäteollisuusyritys. Kylässä on keskikoulu, ammattikoulu, taidekoulu, kulttuuritalo, kaksi kirjastoa, kotiseutumuseo, piirisairaala ja paikallinen TV-asema. Paikallislehtenä ilmestyy Tšastinskije vesti (”Tšastyjen sanomat”). Nähtävyyksiä ovat vuonna 1840 rakennettu Ylösnousemuksen kirkko ja Kotšnevin kauppiastalo. ==Lähteet== ==Aiheesta muualla== * Tšastyjen piirille omistettu sivusto Luokka:Tšastyjen piiri
Bolšaja Sosnova

Bolšaja Sosnova () on kylä, maalaiskunta ja Bolšaja Sosnovan piirin hallinnollinen keskus Permin aluepiirissä Venäjällä. Se sijaitsee Kamaan laskevan Sivan sivujoen Sosnovan varrella 147 kilometriä Permistä lounaaseen. Asukkaita on 4 400 henkeä (vuonna 2002). Paikkakunta mainitaan ensimmäisen kerran vuonna 1716. Siellä oli 1700-luvun lopusta 1900-luvun alkuun Siperian (myöhemmin Kazanin) maantien postiasema. Vuonna 1924 kylästä tuli Sosnovan, myöhemmin Bolšaja Sosnovan piirin keskus. Bolšaja Sosnovassa toimii maatalousyrityksiä, meijeri ja metsätalous. Kylässä on keskikoulu, musiikkikoulu, ammattikoulu, lasten luomistyön keskus, kulttuuritalo, kaksi kirjastoa ja piirisairaala. Paikallislehtenä ilmestyy Svetlyi put (”Valoisa tie”). Nähtävyyksiin kuuluu vuosina 1822–1834 rakennettu Vladimirin jumalanäidin ikonin kirkko. ==Lähteet== Luokka:Bolšaja Sosnovan piiri
Karagai

Karagai () on kylä, maalaiskunta ja Karagain piirin hallinnollinen keskus Permin aluepiirissä Venäjällä. Se sijaitsee Obvan sivujoen Karagaikan varrella 106 kilometriä Permistä länteen. Asukkaita on 6 800 henkeä (vuonna 2002). Paikkakunta mainitaan ensimmäisen kerran vuosina 1623–1624. Vuonna 1647 siitä tuli pogostan keskus. Vuonna 1700 Karagai annettiin Stroganovin teollisuussuvulle, ja sen talonpojat liitettiin Otšorin tehtaan yhteyteen. Vuonna 1924 kylästä tuli Karagain piirin keskus. Karagaissa toimii maatalousyritys, elintarviketeollisuutta ja metsätalous. Kylässä on kaksi keskikoulua, lasten luomistyön keskus, kulttuuritalo, kirjasto, kotiseutumuseo ja piirisairaala. Paikallislehtenä ilmestyy Priobvinski krai (”Obvan seutu”). Nähtävyyksiin kuuluu vuonna 1832 rakennettu kivikirkko. Kylän lähellä on luonnonsuojelualue. ==Lähteet== Luokka:Karagain piiri
Siva (kylä)

Siva () on kylä, maalaiskunta ja Sivan piirin hallinnollinen keskus Permin aluepiirissä Venäjällä. Se sijaitsee Obvan sivujoen Sivan varrella 161 kilometriä Permistä luoteeseen. Asukkaita on 4 900 henkeä (vuonna 2002). Paikkakunta mainitaan ensimmäisen kerran vuonna 1795. Aluksi se oli Vsevoložskin suvulle kuulunut suurkartano, jonka yhteyteen syntyi myöhemmin myös teollisuutta. 1860-luvulla kylästä tuli Ohanskin kihlakuntaan kuuluneen Sivan kunnan ja vuonna 1924 Sivan piirin keskus. Sivassa toimii maatalousyrityksiä, elintarviketeollisuutta ja metsäteollisuuslaitoksia. Kylässä on keskikoulu, musiikkikoulu, ammattikoulu, lasten luomistyön keskus, kulttuuritalo, elokuva- ja vapaa-ajankeskus, kaksi kirjastoa, kotiseutumuseo ja piirisairaala. Paikallislehtenä ilmestyy Na rodnoi zemle (”Kotiseudulla”). Kylän lähellä on entinen Vsevoložskien kartanoalue. ==Lähteet== ==Aiheesta muualla== * Sivan piirin sivusto Luokka:Sivan piiri
Veronosoitus

Veronosoitus on aiemmin käytössä ollut ilmoitus maatilan maaverojen laskennassa käytettävästä veroperusteesta eli veroluvusta ja niistä verokappaleista eli veroparseleista, jotka oli verona suoritettava. Maaverot lakkautettiin Suomessa vuoden 1925 alusta ja samalla veronosoitus siirtyi historiaan. Aluksi veronosoitukset vahvistettiin vuosittaisten maksuunpanojen yhteydessä. Myöhemmin ne alettiin merkitä maakirjoihin, jolloin niiden luonne muuttui pysyvämmäksi. Varhaisina aikoina verot suoritettiin monenlaisina luonnontuotteina ja monen perusteen mukaan. Vähitellen verotusta yksinkertaistettiin, mutta vasta 9. huhtikuuta 1840 annettu julistus sääti yhden veroluvun käyttöönotosta. Veroluvuksi tuli verorupla. Jokaisesta veroruplasta oli suoritettava 5. maaliskuuta 1841 annetun julistuksen mukaan rahaa 5–24 kopeekkaa, kolme kappaa jyviä (verojyvät tarkoittivat ruista ja ohraa), yksi kappa kauroja, kolme naulaa voita ja kaksi naulaa talia. Uuden 16. heinäkuuta 1886 annetun asetuksen mukaan verorupla tarkoitti 25 litraa jyviä (puolet rukiita ja puolet ohria), 10 litraa kauroja ja 1,17–1,45 markkaa rahaa. ==Lähteet== Luokka:Suomen verotuksen historia